Unión del Pueblo Navarro talde parlamentarioari atxikitako foru parlamentari Cristina López Mañero andreak 11-25/PES-00307 galdera hau egin du, idatziz erantzun dakion:

Gobernua ziur al dago Martzillako Behaketa- eta Harrera-Zentroan kaleratzeak egon zirela ekainean izandako gertakarien ondorioz?

Hala baldin bada, kaleratuek zertan ziharduten (kudeatzailea, hezitzaileak, psikologoak, garbitzaileak, eta abar) eta zeintzuk izan dira kaleratzeen arrazoiak?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:

Zerbitzua kudeatzen duen GINSO entitateak Departamentu honi helarazitako informazioaren arabera, Martzillan ekainean gertatutako gorabeheren ondotik hango profesional bakarra kaleratu dute. Beste profesional batzuen baja gertatu da, baina era anitzetako arrazoiengatik (erretiroa, kontratua bukatzea, borondatezko baja, probaldia ez gainditzea).

Kaleratutako profesionala neska eta mutilei zuzenean lagun egiteko eginkizunak betetzen zituen hezitzaile bat zen, eta diziplinazko faltak errepikatzeak ekarri du kaleratzea.

Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

Iruñean, 2025eko uztailaren 25ean

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca
